b'\n_START_ARTICLE_\nRealka, Ljubljana\n_START_SECTION_\nZgodovina zgradbe\n_START_PARAGRAPH_\nOktobra 1869 je bilo kupljeno zemlji\xc5\xa1\xc4\x8de, leta 1871 so bili izdelani na\xc4\x8drti in gradnja na Vegovi ulici se je pri\xc4\x8dela \xc5\xa1e istega leta. Na\xc4\x8drte je izdelal dunajski arhitekt Aleksander Bellon, Investitor je bila Kranjska hranilnica. Pouk se je v novi zgradbi pri\xc4\x8del 4. oktobra 1874. Zgradba je trinadstropna in oblikovana v neoromanskem slogu._NEWLINE_Dve leti po ljubljanskem potresu je v kleti stavbe za\xc4\x8dela delovati prva potresna opazovalnica v Avstro-Ogrski monarhiji, ki jo je postavil Albin Belar, namestili pa so tudi meteorolo\xc5\xa1ko postajo. Ob koncu 20. stoletja je bila obnovljena zunanjost zgradbe._NEWLINE_Ob vhodu v zgradbo stojita kipa Trgovine in Industrije, kiparja Franza Mitterlechnerja iz Dunaja, v atiki je grb, ki ga podpira lik U\xc4\x8denosti.'